|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27. decembrī** | **Nr. GND/2024/799** |
|  | **(protokols Nr.22; 49.p)** |

**Par Gulbenes novada pašvaldības 2024.gada 27.decembra noteikumu “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” un tās struktūrvienības sniegto maksas pakalpojumu izcenojumu noteikšanas metodika un apstiprināšanas kārtība” izdošanu**

2024.gada februārī Viedās administrācijas un reģionālās attīstības ministrija, veicot aģentūru darbību un pakalpojumu sniegšanas efektivitātes izvērtējumu, aicināja Gulbenes novada pašvaldību pilnveidot aģentūras “Gulbenes tūrisma un kultūrvēsturiskā mantojuma centrs” maksas pakalpojumu izcenojumu aprēķināšanas metodiku, sagatavojot maksas pakalpojumu aprēķinu, nosakot sniegto maksas pakalpojumu izmaksu struktūru un norādot aprēķinos izmantotos informācijas avotus.

Ņemot vērā, ka Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumi līdz šim ir aprēķināti balstoties uz 2018.gada 29.marta Noteikumiem Nr. 8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” (protokols Nr.4, 46.p.), Gulbenes novada pašvaldības Centrālās pārvaldes Finanšu nodaļa iesaka aģentūrai izveidot atsevišķus noteikumus “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” un tās struktūrvienības sniegto maksas pakalpojumu izcenojumu noteikšanas metodika un apstiprināšanas kārtība”, kas izveidoti balstoties uz Vides aizsardzības un reģionālās attīstības ministrijas ieteikumiem un ministrijas izstrādātajām vadlīnijām maksas pakalpojumu izcenojumu noteikšanai un izcenojumu apstiprināšanas kārtībai pašvaldībās.

Pamatojoties uz Valsts pārvaldes iekārtas likuma 73.panta pirmās daļas 4.punktu un Pašvaldību likuma 50.panta pirmo daļu, kā arī Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZDOT Gulbenes novada pašvaldības 2024.gada 27.decembra noteikumus Nr.GND/IEK/2024/38 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” un tās struktūrvienības sniegto maksas pakalpojumu izcenojumu noteikšanas metodika un apstiprināšanas kārtība”.
2. UZDOT Gulbenes novada pašvaldības Centrālās pārvaldes Mārketinga un komunikācijas vadītājai Lanai Upītei lēmuma 1.punktā minēto iekšējo normatīvo aktu triju darbdienu laikā pēc tā stāšanās spēkā publicēt Gulbenes novada pašvaldības tīmekļa vietnē [*www.gulbene.lv*](http://www.gulbene.lv).

Gulbenes novada pašvaldības domes priekšsēdētājs A.Caunītis